Kauno autobusai

**UAB „Kauno autobusai“** – keleivių vežimo autobusais ir troleibusais įmonė Kaune. Viena seniausių keleivinio transporto įmonių Lietuvoje.

## Istorija

Lietuvos nepriklausomybės laikotarpiu keleivius Kauno mieste veždavo diližanais, vėliau – arkliniu tramvajumi, siauruoju geležinkeliu, vėliau atsirado pirmieji pavieniai autobusai. Nuo 1924 m. Kaune jau kursavo dvylika (vėliau – šešiolika) autobusų, priklausiusių privatiems vežėjams.  

1934 m. vasario 8 d. Kauno savivaldybė perėmė keleivių pervežimą į savo rankas, ir įkūrė *autobusų įmonę keleiviams vežti Kauno mieste*. Įmonė turėjo 44 keleivinio transporto priemones. Po 2 metų Kauno miesto maršrutais važinėjo 70 autobusų, daugiausia Mercedes-Benz firmos.

Paskutiniais prieškario metais Šančiuose pastatytuose remonto dirbtuvėse imta gaminti savus autobusus, buvo įkurta Kauno autobusų gamykla. Antrojo pasaulinio karo metais Kauno autobusų susisiekimo įmonė savo veiklą buvo visiškai nutraukusi. Keleivinio transporto eismas atgijo 1945 m. – keletas autobusų ėmė kursuoti maršrutu „Rotušė-Panemunė“. 

Pirmiaisiais pokario metais keleivius vežiojo žmonių gabenimui pritaikyti sunkvežimiai ir suremontuoti besitraukiančių vokiečių pakelėse palikti autobusai. Taip pat buvo atvežti keli apgadinti autobusai iš okupuotos rytinės Vokietijos dalies bei Rytprūsių. Juos suremontavo KAG, ir tokiu būdu pavyko išleisti į maršrutus dar keletą autobusų. KAG taip pat vėl ėmė gaminti autobusus. Iš pradžių tai buvo perdirbtas Leningrade gaminto autobuso L-1 modelis. Vėliau buvo pradėti gaminti savos konstrukcijos autobusai KAG-1, sukurti GAZ-51 sunkvežimio pagrindu. Masiškiausiai gaminamas ir naudojamas Kaune buvo KAG-3 autobuso modelis.


Kauno-autobusai-marsrutas-rotuse-panemune.jpg|Kauno autobusai, maršrutas „Rotušė—Panemunė“, XX a. pradžia
Kauno-autobusai-marsrutas-apygardos-teismas-vilijampole-.jpg|Kauno autobusai, maršrutas „Apygardos teismas—Vilijampolė“, XX a. pradžia
Kauno-autobusai-ab-auto.jpg|Kauno autobusai, akcinė bendrovė „Auto“, XX a. pradžia
Kauno-potvynis-1931.jpg|Kauno autobusai, Autobuso katastrofa, 1931 m. potvynis
Kauno-autobusai-laisves-aleja.jpg|Kauno autobusai, Laisvės alėja, XX a. pradžia


1950 m. įmonė pavadinta „Kauno autobusų-taksimotorų parku”. 1956 m. reorganizuota ir „Kauno autobusų parkas“ pradėjo savarankišką veiklą, turėdamas 177 autobusus, kurie vežiojo keleivius 18 miesto, 10 priemiesčio ir 30 tarpmiestinių maršrutų.

1958 m. Kaunas gavo pirmuosius keliasdešimt Ikarus autobusų. Tai buvo nuo 1951 m. gaminami Ikarus 60 modelio autobusai. Nuo 1970 m. imta eksploatuoti Ikarus 556 ir sudvejintas Ikarus 180. Aštunto dešimtmečio viduryje juos pakeitė Ikarus 260 ir sudvejintas Ikarus 280. 2008 m. gruodžio 19 d. atsisveikinta su paskutiniuoju „Ikarus“ autobusu.

1989 m. „Kauno autobusų parkas“ persikėlė į dabartinę bendrovės vietą, Vilijampolę (Raudondvario pl. 105).

1992 m. įmonė padalinta į Kauno valstybinį miesto autobusų parką ir Kauno valstybinį užmiesčio autobusų parką. 1993 m. Kauno valstybinis užmiesčio autobusų parkas buvo reorganizuotas į UAB „Kautra“, o Kauno valstybinis miesto autobusų parkas 1994 m. reorganizuotas į specialios paskirties UAB, kuri 1995 m. pervadinta į UAB „Kauno autobusai“. Savininkas – Kauno miesto savivaldybė. 

2004 m. įmonė įsigijo 55 „Solaris“ markės autobusus, kurių vidutinis amžius buvo apie 4 metus. Šiuos autobusus bendrovė įsigijo pasinaudojus paskola iš Europos rekonstrukcijos ir plėtros banko. 

2012 m. pradėti pirkti „Solaris“ dujiniai autobusai. 

2015 m. kovo 10 d. mieste reguliariais reisais keleivius pradeda vežti 25 m ilgio autobusas „Van Hool AGG 300“ (25 m), įtrauktas į Lietuvos rekordų sąrašą kaip ilgiausias Lietuvoje registruotas autobusas. Dabar juo važiuoja 23 maršrutas. Gal ir keista, tačiau dažnai jis toli gražu ne perpildytas.

2018 m.:

* Įsigyti 25 nauji turkiški Temsa markės autobusai.

* Sudaryta didžiausia bendrovės istorijoje troleibusų sutartis 85 modernių 12 metrų troleibusų įsigijimui.

* Startuoja bendrovės darbuotojų sukurta atsiskaitymo už keliones išmanioji programėlė „Žiogas“.

2019-aisiais liepos 1 d. privačiam vežėjui nutraukus keleivių vežimą Kauno mieste neliko maršrutinių taksi paslaugų. Miesto savivaldybei pavedus bendrovė įsigijo 30 naujų Mercedes Benz mažos talpos autobusų bei padidino teikiamų paslaugų apimtis. Taip pat už 23,5 mln. eurų pasirašoma didžiausia bendrovės istorijoje 100 moderniausių hibridinių autobusų įsigijimo sutartis su MAN atstovu Lietuvoje UAB „Adampolis“. Sudaroma 21.5 mln. eurų paskolos sutartis su Europos tarybos vystymo banku hibridinių autobusų įsigijimui finansuoti.

2021 m. bendrovė užbaigia 100 naujų MAN Lion‘s City autobusų įvedimą į eksploataciją. Rugpjūčio 1 dieną paleidžiama pirmoji Lietuvoje bendrovės darbuotojų sukurta elektroninio bilieto sistema „Žiogas“.

2023 m. Kaune pristatyti 64 nauji hibridiniai „MAN Lions’s City“ autobusai – 39 standartinio dydžio (12 metrų) bei 25 trijų ašių (18 metrų). Jų bendra vertė siekia 21,5 mln. eurų. Viešųjų pirkimų konkursą laimėjo ekonomiškai geriausią pasiūlymą pateikusi bendrovė „Adampolis“. Naujos triašės visuomeninio transporto priemonės talpina apie 130 keleivių.

## Eksploatuojami autobusai

>60% autobusų parko sudaro naudoti įvairių markių (Volvo, Van Hool, Scania) autobusai. >30% sudaro tiesiai iš gamintojų pirkti autobusai – tai 1997 m. pagaminti Karosa modeliai B732 ir B741 bei 2004 ir 2012 m. pagaminti žemagrindžiai Solaris Urbino 12, bei Solaris Urbino 12 CNG autobusai. Seniau naudoti įvairūs Ikarus, Säffle ir Karosa markės autobusai nebeeksploatuojami.

## Maršrutai
Ilgiausi (km) bendrovės autobusų aptarnaujamas maršrutai:

* Nr. 39 „Romainiai – Neveronys“ – jo rato ilgis 76 km
* Nr. 54 „Onkologijos ligoninė – Sargėnai“ – 62 km

Trumpiausias maršrutas – Nr. 49 „Kauno pilis – Lampėdžiai“ nuvažiuojamas per ~15 min, jo rato ilgis apie 11 km.

Svetainėje „Kauno autobusai“ skelbiama, kad yra 50 autobusų maršrutų, iš kurių 21 veža į Kauno rajoną, pvz. 6, 6A, 6B, 6G į Garliavą ir kt. 

Yra gana ilgai trunkančių žiedinių maršrutų (t. y. maršrutų, važiuojančių abiem kryptimis vienu tuo pačiu reisu) pvz. 36, 37 (panašiai kaip dauguma troleibusų maršrutų). 

### Panaikinti maršrutai

### Maršrutai 1977 m.

1977 m. Kauno miesto autobusai važinėjo šiais maršrutais:

* 1: Klinika – Kauno marios
* 2: Taikos pr. – Romainiai
* 3: Kauno pilis – Panerių g. (tiltas)
* 4: Kauno pilis – 2-oji ligoninė
* 5: M. Melnikaitės g. – 3-oji ligoninė
* 6: Geležinkelio stotis – II fortas
* 7: Kauno pilis – Freda
* 8: Geležinkelio stotis – TSRS 50-mečio pr.
* 9: Partizanų g. – Lampėdžiai
* 10: TSRS 50-mečio pr. – Kauno pilis
** 10a: TSRS 50-mečio pr. – E. Ožeškienės g.
* 11: TSRS 50-mečio pr. – Kauno ŠEC
* 12: Kauno pilis – Botanikos sodas
* 13: Kauno pilis – Kleboniškis
** 13a: Kauno pilis – Eiguliai
* 14: Geležinkelio stotis – Tiekimo bazė
* 15: 3-oji ligoninė – Taikos pr.
* 16: Partizanų g. – Alšėnų g.
* 17: P. Ziberto g. – Elektrėnų g.
** 17a: P. Ziberto g. – Draugystės pr.
* 18: Kauno pilis – Žemės ūkio akademija
* 19: TSRS 50-mečio pr. – Autocentras
* 20: Geležinkelio stotis – A. Šiaučiūnaitės g.
* 21: Partizanų g. – Panerių g.
* 22: Petrašiūnai – Rokai
* 23: Kauno pilis – Sargėnai – Vytėnai
* 24: Linksmadvaris – Romainiai (sanatorija)
* 25: Panemunė – Kauno pilis
* 26: Geležinkelio stotis – Palemonas
** 26a: Geležinkelio stotis – Keramikos g.
* 27: Geležinkelio stotis – Kalniečių g.
* 28: Švenčionių g. – Partizanų g.
* 29: Vičiūnai – Lazūnų g.
** 29a: Čiurlių g. – Lazūnų g.
* 30: Kauno pilis – Tiekimo bazė
* 31: Zuikinė – Kreidos g. – Bitininkų g.
* 33: Kauno pilis – Linkuvos kaimas
* 41: P. Ziberto g. – Draugystės pr.


## Šaltiniai
8. https://www.stops.lt/kaunas/#

## Nuorodos

* Kauno viešasis transportas
* UAB Kauno autobusai